Cigonė
Cigonė (arba Čigonė) – upelis Lietuvoje, Šilutės rajone; Minijos kairysis intakas. Prasideda ties fermomis, 2,5 km į pietus nuo Vilkyčių. Teka į vakarus, pietvakarius. Įteka į Miniją 19,6 km nuo jos žiočių, ties Lankupiais. Visa upelio vaga sureguliuota, paversta melioracijos sistemos dalimi. Protaka jungiasi su Grumbiu. Turi kairįjį bevardį intaką. Upėvardis kilo nuo tautovardžio cigonas, cigonė („čigonas“).